האירוע הראשון שהתרחש בוומבלי הוא משחק גמר הגביע האנגלי ב-1923 בין בולטון וונדררס לווסטהאם יונייטד שידוע בתור "גמר הסוס הלבן". עם הגבלה רשמית ל-127,000 צופים, אך כ-200,000 צופים נדחקו לתוכו. כתוצאה מכך, השוטרים הרכובים על סוסים, ובתוכם שוטר שרכב על סוס לבן, דחקו את ההמונים לצדי המגרש כדי שגמר הגביע האנגלי יוכל להתחיל. המשחק הסתיים בניצחון 2 - 0 לטובת בולטון, כאשר החלוץ דייוויד ג'ק כובש את השער הראשון אי פעם בהיסטוריה של האצטדיון.